stanford-oval/wikipedia huggingface dataset:
גיהוק
גיהוק אצל חיות

יונקים נוספים כגון פרות, כלבים וכבשים מגהקים גם הם. במקרים אלו, הגז המשוחרר הוא מתאן, תוצר לוואי מתהליך העיכול בגופם. גורמים לכך יצורים אל-אווירנים במערכת העיכול, כגון אי קולי וחיידקים קדמונים מייצרי מתאן.
פליטת המתאן היומית של פרה מוערכת בכ-300-350 גרם או כ-20 גרם לקילוגרם מזון יבש, מתוכם כ-95% בגיהוקים.
דגים מסוימים ידועים גם כפולטים אוויר מהזימים שלהם. כאן הגיהוק מיוצר על ידי גז המשוחרר משלפוחית אוויר.
בעלי חיים אחרים, כגון סוסים ועכברושים, חסרים לגמרי את היכולת לגהק.
ראו גם

שיהוק
הערות שוליים

↑  Grainger et al, Methane Emissions from Dairy Cows Measured Using the Sulfur Hexafluoride (SF6) Tracer and Chamber Techniques, Journal of dairy science, ‏ינואר 2007 (באנגלית)
לגו מאוורל הנוקמים: קוד אדום

| --- | --- |

כרזת הסרט
 בימוי:  קן קנינגהם
 הופק בידי:  ג׳ייסון קוסלר
 תסריט:  יוג׳ין סון
 עריכה:  דיימון פולפורד צ'ייס אשבו
 מדבבים:  ראו כאן
 מדבבים בעברית:  ראו כאן
 מוזיקה:  סטפן אנדרוז
 מדינה:  ארצות הברית ארצות הברית
 חברת הפקה:  Marvel Studios Animation Atomic Cartoons The Lego Group
 חברה מפיצה:  דיסני+
 הקרנת בכורה:  ארצות הברית 27 באוקטובר 2023 ישראל 27 באוקטובר 2023 (דיסני+) ישראל 7 ביוני 2024 (ערוץ דיסני)
 משך הקרנה:  כ-46 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה, קומדיה
 סרט הבא:  לגו מארוול הנוקמים: המשימה הרס
 דף הסרט ב־IMDb
לגו מאוורל הנוקמים: קוד אדום (באנגלית: LEGO Marvel Avengers: Code Red) הוא ספיישל טלוויזיוני מונפש אמריקאי, שמבוסס על זיכיון המדיה "הנוקמים". הספיישל הופק על ידי Marvel Studios Animation וקבוצת לגו בשיתוף עם אטומיק קרטונס. הספיישל בוים על ידי קן קנינגהם על פי תסריט שנכתב על ידי יוג'ין סון. בספיישל השחקנים המקוריים אינם מדבבים את הדמויות שלהם.
הספיישל יצא בשירות הסטרימניג דיסני+ בכל רחבי העולם ב-27 באוקטובר 2023 (כולל בדיבוב העברי). ב-7 ביוני 2024 הספיישל שודר בערוץ דיסני ישראל בדיבוב עברי.
תקציר העלילה

כאשר גיבורים ונבלים מתחילים להיעלם באופן מסתורי, הנוקמים מתאחדים כדי למצוא אותם.
מדבבים

בימוי הדיבוב והפקתו נעשו על ידי תמי ברק ועדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| האלמנה השחורה | לורה ביילי | הדר שחף-מעיין |
| השומר האדום | לא ידוע | אוהד שחר |
| איירון מן | מייק וינגרט | לירון לב |
| אומגה האדום | מייק וינגרט | דדי זהר |
| ת'ור | טרוויס וילינגהם | דדי זהר |
| רד סקאל | ליאם או'בריאן | אורי זלצמן |
| סאם וילסון / קפטן אמריקה | במפר רובינסון | אורי זלצמן |
| וולברין | סטיב בלום | ערן מור |
| הרוח האדומה | רוג'ר קרייג סמית' | ערן מור |
| סטיב רוג'רס / קפטן אמריקה | רוג'ר קרייג סמית' | גלעד קלטר |
| האספן | היילי ג'ואל אוסמנט | גלעד קלטר |
| האלק | פרד טטצ'יורה | אמנון וולף |
| הפנתר השחור | ג'יימס סי. מתיס השלישי | אסף דגני |
| הענקית האדומה | לורה פוסט | תמי ברק |
הפצה

הספיישל יצא באופן בלעדי בדיסני+ ב-27 באוקטובר 2023.
Keep Me Fed

| --- | --- |

עטיפת האלבום
 אלבום אולפן מאת דה וורנינג
 יצא לאור:  28 ביוני 2024
 סוגה:  רוק
 שפה:  אנגלית
 חברת תקליטים:  לאווה רקורדס
Keep Me Fed הוא אלבום האולפן הרביעי של להקת הרוק המקסיקנית דה וורנינג, שיצא לאור ב-28 ביוני 2024 תחת הלייבל "לאווה רקורדס".
שישה שירים מתוך האלבום יצאו לאור כסינגלים. הסינגל הראשון, "More", הגיע למקום ה-36 במצעד ה־Billboard Mainstream Rock, ונשאר במצעד במשך שבעה שבועות. הסינגל השני, "S!CK", הגיע למקום השמיני באותו מצעד, ונשאר למשך 20 שבועות. כמו כן, הוא נכנס לרשימת "שירי הרוק והמטאל הטובים ביותר של 2024 (עד כה)" של המגזין "Loudwire".
הפקה

דניאלה ויאריאל – שירה וליווי, גיטרה
פאולינה ויאריאל – תופים, קולות רקע, שירה משותפת (ברצועה 9)
אלחנדרה ויאריאל – גיטרה בס
Anton DeLost – מפיק, מיקס, הנדסה, גיטרה, מקלדת, כלי הקשה
דן לנקסטר – מפיק שותף (ברצועות 1, 10 ו-12), וקולות רקע (ברצועות 1 ו-12)
קווין "בון" היסינק – מפיק נוסף, וגיטרה (ברצועה 6)
דייגו מג'יה – עוזר להנדסת הקלטה
טד ג'נסן – מאסטרינג
עטיפת האלבום

בראיון, פאולינה הסבירה את המשמעות שמאחורי העיצוב של עטיפת האלבום, כאנלוגיה לתרבות הצריכה: "התמונה מציגה סצנה מלאה בשפע, ואנחנו גם שחקניות במשחק השפע הזה. יש יותר מדי מכל דבר על השולחן, ואנשים, שנראים מאוד מכובדים, צורכים הרבה יותר ממה שהם צריכים. וזה מה שאנחנו מנסים לעצור – או לפחות להאט – את ה'אורגיה' הזו, אבל בסופו של דבר, עצוב לומר, אנחנו עדיין משתתפים בה – בשולחן הזה, שמייצג את מה שאנחנו חווים ביומיום, ואת הניסיון שלנו להילחם, בדרכנו הקטנה".
הערות שוליים

1 2  Daly, Rhian (11 במרץ 2024). "The Warning Share Details of New Album Keep Me Fed". uDiscoverMusic. נבדק ב-28 ביוני 2024. {{cite web}}:  (עזרה)
↑  "Rock's Hottest Rising Band the Warning Announce New Album Keep Me Fed Out June 28". Metal Planet Music. 2024-05-16. ארכיון מ-2024-05-24. נבדק ב-2024-06-21.
↑  "The Best Rock + Metal Songs of 2024 (So Far)". Loudwire. 10 ביולי 2024. נבדק ב-11 ביולי 2024. {{cite web}}:  (עזרה)
↑  Cap, Chris (2024-07-24). "THE WARNING - Interview Paulina Villarreal Vélez". Hard Force (בצרפתית). נבדק ב-2024-07-29.
לגו מלחמת הכוכבים: חופשת קיץ

| --- | --- |

כרזת הסרט
 מבוסס על:  "מלחמת הכוכבים" מאת ג'ורג' לוקאס
 בימוי:  קן קנינגהם
 תסריט:  דייוויד שייני
 מדבבים:  ראו כאן
 מדבבים בעברית:  ראו כאן
 מוזיקה:  מייקל קרמר
 מדינה:  ארצות הברית ארצות הברית
 חברת הפקה:  Lucasfilm Animation The Lego Group Atomic Cartoons
 חברה מפיצה:  דיסני+
 הקרנת בכורה:  ארצות הברית 5 באוגוסט 2022 ישראל 5 באוגוסט 2022 (דיסני+) ישראל 3 במאי 2024 (ערוץ דיסני)
 משך הקרנה:  כ-48 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה, קומדיה
 סרט קודם:  לגו מלחמת הכוכבים: מעשיות מבעיתות
 דף הסרט ב־IMDb
לגו מלחמת הכוכבים: חופשת קיץ (באנגלית: Lego Star Wars: Summer Vacation) הוא ספיישל טלוויזיוני מונפש אמריקאי, שמבוסס על זיכיון המדיה "מלחמת הכוכבים". הספיישל הופק על ידי Lucasfilm Animation וקבוצת לגו בשיתוף עם אטומיק קרטונס. בדומה לספיישל הקודם שלהם, "לגו מלחמת הכוכבים: מעשות מבעיתות", הוא בוים על ידי קן קנינגהם על פי תסריט שנכתב על ידי דייוויד שייני.
הספיישל, שהוא סרט המשך עצמאי לטרילוגיית ההמשך של מלחמת הכוכבים, יצא בשירות הסטרימניג דיסני+ בכל רחבי העולם ב-5 באוגוסט 2022. ב-3 במאי 2024 הספיישל שודר בערוץ דיסני ישראל בדיבוב עברי.
תקציר העלילה

כאשר חופשת הקיץ של פין וחבריו לא הולכת לפי התוכנית, רוחות של גיבורי עבר משתפות את התובנות שלהן.
מדבבים

בימוי הדיבוב והפקתו נעשו על ידי תומר שביט וענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| ריי | הלן סדלר | נעה קשפיצקי |
| פין | עומאר בנסון מילר | תומר לוי |
| פו דמרון | ג'ייק גרין | אורי זלצמן |
| רוז טיקו | קלי מארי טראן | שיר כהן |
| מלאנור | אשלי ברץ' | שיר כהן |
| לאנדו קארליסיאן | בילי די ויליאמס | צביקה פורמן |
| וויק קופר | תומאס לנון | צביקה פורמן |
| אובי וואן קנובי | ג'יימס ארנולד טיילור | גלעד קלטר |
| לוק סקייווקר | אריק באוזה | יהונתן מגון |
| אנאקין סקייווקר | מאט לנטר | יהונתן מגון |
| בן סולו | מת'יו ווד | תומר שביט |
| בובה פט | די בראדלי בייקר | תומר שביט |
| האן סולו | א.ג'יי. לוקסיו | אמנון וולף |
| סית'ריפיאו | לא ידוע | ערן מור |
| ראד | פול פ. טומפקינס | ערן מור |
| דארת' ויידר | מאט סלואן | יורם יוספסברג |
| הקיסר פאלפוטין | טרבור דוואל | דב רייזר |
| ליאה אורגנו | שלבי יאנג | דקלה הדר |
| קולבט ולריה | איווט ניקול בראון | שירלי לילו |
| ויק ואנקו | וירד אל ינקוביק | גילן שחף |
| סידרו | לא ידוע | אלונה אלכסנדר |
הפצה

הספיישל יצא באופן בלעדי בדיסני+ ב-5 באוגוסט 2022.
לגו מלחמת הכוכבים: ספיישל חגיגי

| --- | --- |

כרזת הסרט
 מבוסס על:  "מלחמת הכוכבים" מאת ג'ורג' לוקאס
 בימוי:  קן קנינגהם
 תסריט:  דייוויד שייני
 מדבבים:  ראו כאן
 מדבבים בעברית:  ראו כאן
 מוזיקה:  מייקל קרמר
 מדינה:  ארצות הברית ארצות הברית
 חברת הפקה:  Lucasfilm Animation The Lego Group Atomic Cartoons
 חברה מפיצה:  דיסני+
 שיטת הפצה:  וידאו על פי דרישה 
 הקרנת בכורה:  ארצות הברית 17 בנובמבר 2020 ישראל 16 ביוני 2022 (דיסני+) ישראל 14 בדצמבר 2023 (ערוץ דיסני)
 משך הקרנה:  כ-49 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה, קומדיה
 סרט הבא:  לגו מלחמת הכוכבים: מעשיות מבעיתות
 אתר רשמי
 דף הסרט ב־IMDb
 
לגו מלחמת הכוכבים: ספיישל חגיגי (באנגלית: Lego Star Wars: Holiday Special) הוא ספיישל טלוויזיוני מונפש אמריקאי, שמבוסס על זיכיון המדיה "מלחמת הכוכבים". הספיישל הופק על ידי Lucasfilm Animation וקבוצת לגו בשיתוף עם אטומיק קרטונס. הספיישל בוים על ידי קן קנינגהם על פי תסריט שנכתב על ידי דייוויד שייני.
הספיישל יצא בשירות הסטרימניג דיסני+ ב-11 בנובמבר 2020. בישראל הספיישל הופץ בשירות בדיבוב עברי עם הגעתו לארץ, ב-16 ביוני 2022. ב-14 בדצמבר 2023 הספיישל שודר בערוץ דיסני ישראל בדיבוב עברי. לכבוד "שישי מהסרטים" הספיישל ישודר שוב ב-6 בדצמבר 2024.
תקציר העלילה

ביום החיים החגיגי, ריי ו-BB-8 יוצאים להרפתקה מרתקת לאורך ההיסטוריה של מלחמת הכוכבים.
מדבבים

בימוי הדיבוב והפקתו נעשו על ידי תומר שביט וענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| ריי | הלן סדלר | נעה קשפיצקי |
| פין | עומאר בנסון מילר | תומר לוי |
| פו דמרון | ג'ייק גרין | אורי זלצמן |
| רוז טיקו | קלי מארי טראן | שיר כהן |
| לאנדו קארליסיאן | בילי די ויליאמס | צביקה פורמן |
| קויי-גון ג'ין | טום קיין | צביקה פורמן |
| יודה | טום קיין | גלעד קלטר |
| אובי וואן קנובי | ג'יימס ארנולד טיילור | גלעד קלטר |
| לוק סקייווקר | אריק באוזה | יהונתן מגון |
| אנאקין סקייווקר | מאט לנטר | יהונתן מגון |
| האן סולו | א.ג'יי. לוקסיו | תומר שביט |
| קיילו רן | מת'יו ווד | תומר שביט |
| בן סולו | מת'יו ווד | תומר שביט |
| די-או | מת'יו ווד | ערן מור |
| סית'ריפיאו | לא ידוע | ערן מור |
| גנרל האקס | בן פרנדרגסט | ערן מור |
| דארת' מול | בן פרנדרגסט | לא ידוע |
| דארת' ויידר | מאט סלואן | יורם יוספסברג |
| הקיסר פאלפוטין | טרבור דוואל | דב רייזר |
| מאז קאנאטה | ארין גריי ואן אוסברי | ענת ניב |
הפצה

הספיישל יצא באופן בלעדי בדיסני+ ב-17 בנובמבר 2020.
מאה שנים... מאה שירים

מאה שנים... מאה שירים היא רשימה של שירים מתוך סרטים הנחשבים לטובים ביותר, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 400 מועמדים. הרשימה פורסמה לראשונה בשנת 2004. הפרק שודר ברשת "CBS" והונחה על ידי ג'ון טרבולטה.
"שיר אשיר בגשם", "צלילי המוסיקה" ו"סיפור הפרברים" זכו לשלושה שירים ברשימה כל אחד. אחריהם, "הקוסם מארץ עוץ", "מצחיקונת", "מרי פופינס" ו"פגוש אותי בסנט לואיס" זכו לשני שירים ברשימה כל אחד.
ג'ולי אנדרוז, ג'ודי גרלנד, ג'ין קלי ומרני ניקסון השתתפו בחמישה שירים כל אחד. אחריהם, ברברה סטרייסנד ופרד אסטר השתתפו בארבעה שירים כל אחד.
אונור בירנה וילהיאמסדויטיר

| --- | --- |

 לידה:  25 במאי 1984 (בת 40) רייקיאוויק, איסלנד 
 מדינה:  איסלנד איסלנד
 מקצוע:  מתחרה בתחרות יופי
 
אונור בירנה וילהיאמסדויטיר (באיסלנדית: Unnur Birna Vilhjálmsdóttir) היא מלכת היופי של איסלנד, מיס עולם לשנת 2005.
ביוגרפיה

וילהיאמסדויטיר נולדה ברייקיאוויק והיא בתה של אונור סטיינסון, מיס איסלנד 1983, ב-2005 הוכתרה למיס איסלנד, במיס עולם 2005 לקחה את המקום הראשון כנציגת איסלנד מתוך 102 המתמודדות שלקחו חלק בתחרות, בשנת כהונתה היא טיילה במדינות רבות ברחבי העולם.
היא למדה אנתרופולוגיה באוניברסיטת רייקיאוויק ולאחר מכן החלה ללמד גם משפטים, היא שימשה כיושב ראש המועדון חברתי במוסד האקדמאי בו למדה, במהלך קיץ 2005 שימשה כקצינת משטרה בנמל התעופה הבינלאומי קפלאוויק.
ב-2008 הופיעה בסרט "Stóra planið" כנערה ברחבת ריקודים, ב-2009 שיחקה בסרט הקומדייה "Jóhannes", ב-2010 הנחתה את תחרות "מיס רייקיאוויק", ב-2011 הופיעה בפרסומת ללגונה הכחולה, אתר מרחצאות באיסלנד המהווה יעד תיירותי.
ב-2014 נישאה לבן זוגה ולהם שלושה ילדים.
הערות שוליים

↑  The beauty ordinary life - Global Times, www.globaltimes.cn
↑  Landsbókasafn Íslands- Háskólabókasafn, Timarit.is, timarit.is (באיסלנדית)
| --- | --- |
בקרת זהויות :  GND: 1148343857  VIAF: 4647151353531252720007   WorldCat (עם VIAF): 4647151353531252720007 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גרגור קובל

גרגור קובל (בצרפתית: Gregor Kobel; נולד ב-6 בדצמבר 1997 בציריך שבשווייץ) הוא כדורגלן שווייצרי המשחק בעמדת השוער בקבוצת בורוסיה דורטמונד מהבונדסליגה ובנבחרת שווייץ.
קריירת מועדונים > הופנהיים

קובל גדל במחלקות הנוער של פ.צ. ציריך ושל גראסהופרס ציריך, ובשנת 2014 הגיע אל מחלקת הנוער של הופנהיים מהבונדסליגה. ב-12 באוגוסט 2017 ערך את הופעת הבכורה שלו במועדון, בניצחון 0–1 על רוט-וייס ארפורט במסגרת הסיבוב הראשון של הגביע הגרמני. ב-25 בספטמבר 2018 הוא ערך את הופעתו היחידה בבונדסליגה במדי המועדון, בניצחון 1–3 על הנובר 96 במסגרת המחזור החמישי לעונת 2018/19.
קריירת מועדונים > ההשאלה לאאוסבורג

בחודש ינואר 2019 הושאל קובל לאאוגסבורג מהבונדסליגה. ב-19 בינואר הוא ערך את הופעת הבכורה שלו במועדון, בהפסד 1–2 לפורטונה דיסלדורף במסגרת המחזור ה-18 בליגה. במשך חצי עונה במועדון ערך קובל 16 הופעות ליגה.
קריירת מועדונים > ההשאלה לשטוטגרט והמעבר הקבוע

לקראת עונת 2019/20 הושאל קובל למשך עונה לשטוטגרט מהבונדסליגה השנייה. ב-26 ביולי 2019 ערך את הופעת הבכורה שלו במועדון, בניצחון 1–2 על הנובר 96 במסגרת המחזור הראשון בליגה. במשך תקופת ההשאלה הוא ערך 31 הופעות ליגה, וסייע למועדון לעלות לבונדסליגה.
ב-28 ביולי 2020 עבר קובל לשטוטגרט באופן קבוע, וחתם על חוזה ל-4 עונות במועדון. בעונת 2020/21 ערך 33 הופעות ליגה.
קריירת מועדונים > בורוסיה דורטמונד

ב-31 במאי 2021 חתם קובל על חוזה לחמש עונות בבורוסיה דורטמונד מהבונדסליגה. ב-7 באוגוסט הוא ערך את הופעת הבכורה שלו במועדון, בניצחון 0–3 על ווין ויסבאדן במסגרת המחזור הראשון של הגביע הגרמני. ב-14 באוגוסט הוא ערך את הופעת הבכורה שלו בליגה במדי המועדון, בניצחון 2–5 על איינטרכט פרנקפורט במסגרת המחזור הראשון.
קריירה בינלאומית

ב-13 ביוני 2021 זומן קובל לסגל נבחרת שווייץ לטורניר יורו 2020, בעקבות פציעתו של שוער הנבחרת ג'ונאס אומלין לאחר המשחק הראשון בטורניר.
ב-1 בספטמבר 2021 ערך קובל את הופעת הבכורה שלו בנבחרת, בניצחון 1–2 על נבחרת יוון במשחק ידידות.
נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.
תארים

נבחרת העונה בבונדסליגה: 2022/23, 2023/24
נבחרת העונה בליגת האלופות: 2023/24
הערות שוליים

↑  Gregor Kobel joins VfB באתר הרשמי של שטוטגרט, 24 ביוני 2019 (באנגלית)
↑  Gregor Kobel signs for VfB באתר הרשמי של שטוטגרט, 28 ביולי 2020 (באנגלית)
↑  Borussia Dortmund sign Gregor Kobel from VfB Stuttgart באתר הרשמי של הבונדסליגה, 31 במאי 2015 (באנגלית)
↑  Squad Announcement בחשבון הטוויטר הרשמי של נבחרת שווייץ, 9 בנובמבר 2022
↑  Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
| נבחרת שווייץ – יורו 2020 |
| --- | --- | --- |
|  1 זומר •  2 אמבאבו •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 ורגאס •  12 מבוגו • 13 רודריגס •  14 צובר • 15 סואו • 16 פאסנאכט • 17 בניטו • 18 מחמדי • 19 גבראנוביץ' • 20 פרננדס • 21 אומלין (משחק ראשון) / קובל (יתר המשחקים) • 22 שר • 23 שאקירי • 24 אומרגיץ' • 25 ג'ומרט • 26 לוטומבה • מאמן: פטקוביץ' |  1 זומר •  2 אמבאבו •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 ורגאס •  12 מבוגו • 13 רודריגס •  14 צובר • 15 סואו • 16 פאסנאכט • 17 בניטו • 18 מחמדי • 19 גבראנוביץ' • 20 פרננדס • 21 אומלין (משחק ראשון) / קובל (יתר המשחקים) • 22 שר • 23 שאקירי • 24 אומרגיץ' • 25 ג'ומרט • 26 לוטומבה • מאמן: פטקוביץ' | שווייץ |
| נבחרת שווייץ – מונדיאל 2022 |
| --- | --- | --- |
|  1 זומר •  2 פרננדס •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 שטפן •  12 אומלין • 13 רודריגס •  14 אייבישר • 15 סואו • 16 פאסנאכט • 17 ורגאס • 18 ג'ומרט • 19 אוקפור • 20 פריי • 21 קובל • 22 שר • 23 שאקירי • 24 קון • 25 רידר • 26 ישארי • מאמן: יאקין |  1 זומר •  2 פרננדס •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 ספארוביץ' •  10 ג'אקה •   11 שטפן •  12 אומלין • 13 רודריגס •  14 אייבישר • 15 סואו • 16 פאסנאכט • 17 ורגאס • 18 ג'ומרט • 19 אוקפור • 20 פריי • 21 קובל • 22 שר • 23 שאקירי • 24 קון • 25 רידר • 26 ישארי • מאמן: יאקין | שווייץ |
| נבחרת שווייץ – יורו 2024 |
| --- | --- | --- |
|  1 זומר •  2 סטרגיו •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 אוקפור •  10 ג'אקה •   11 שטפן •  12 מבוגו • 13 רודריגס •  14 צובר • 15 זסיגר • 16 סיירו • 17 ורגאס • 18 דואה • 19 אנדוייה • 20 אייבישר • 21 קובל • 22 שר • 23 שאקירי • 24 ישארי • 25 אמדוני • 26 רידר • מאמן: יאקין |  1 זומר •  2 סטרגיו •  3 וידמר •  4 אלבדי •  5 אקאנג'י •  6 זקאריה •  7 אמבולו •  8 פרוילר •  9 אוקפור •  10 ג'אקה •   11 שטפן •  12 מבוגו • 13 רודריגס •  14 צובר • 15 זסיגר • 16 סיירו • 17 ורגאס • 18 דואה • 19 אנדוייה • 20 אייבישר • 21 קובל • 22 שר • 23 שאקירי • 24 ישארי • 25 אמדוני • 26 רידר • מאמן: יאקין | שווייץ |
| --- | --- |
בקרת זהויות :  GND: 1290213895  VIAF: 1324168596751930450007   WorldCat (עם VIAF): 1324168596751930450007
פאסק ופול

| --- | --- |

בנג' פאסק (שמאל) וג'סטין פול
 עיסוק:  צמד מוזיקלי
 סוגה:  מחזמר 
 pasekandpaul.com
 חברים
 ג'סטין פול בנג׳ פאסק 
 
| --- | --- |
 לידה:  9 ביוני 1985 (גיל: 39) פילדלפיה, פנסילבניה, ארצות הברית
 עיסוק:  פזמונאי ומלחין
 סוגה:  מחזמר 
 pasekandpaul.com
 חברים
 ג'סטין פול בנג׳ פאסק 
 
| --- | --- |
 לידה:  3 בינואר 1985 (גיל: 39) סנט לואיס, מיזורי, ארצות הברית
 עיסוק:  פזמונאי ומלחין
 סוגה:  מחזמר 
 pasekandpaul.com
 חברים
 ג'סטין פול בנג׳ פאסק 
 
בנג׳ פאסק וג'סטין פול המכונים ”פאסק ופול“ (Pasek & Paul) הם צמד פזמונאים ומלחינים אמריקאים, לתיאטרון מוזיקלי, קולנוע וטלוויזיה. בין עבודותיהם: השירים בסרטים לה לה לנד (מילים בלבד), והאמן הגדול מכולם, והשירים במחזמר אוון הנסן היקר. זכו בפרסי אוסקר, טוני וגראמי.
קריירה

פאסק ופול החלו לעבוד יחד במהלך לימודי תיאטרון מוזיקלי באוניברסיטת מישיגן, אותם סיימו בשנת 2006. עבדו לאורך השנים על שירים לפרויקטים שונים, ביניהם המחזמר Dogfight שעלה באוף ברודוויי בשנת 2012 והמחזמר A Christmas Story, שהיה מועמד לפרס הטוני למוזיקה הטובה ביותר בשנת 2013.
כתבו את השירים למחזמר אוון הנסן היקר, שעלה לראשונה בוושינגטון די. סי. ביולי 2015, והגיע לברודוויי בנובמבר 2016. המחזמר זכה ב-6 פרסי טוני, ביניהם המחזמר הטוב ביותר והמוזיקה הטובה ביותר במחזמר, ובפרס גראמי לאלבום הטוב ביותר לתיאטרון מוזיקלי.
פאסק ופול כתבו את המילים למרבית השירים בסרט לה לה לנד שעלה לאקרנים באוגוסט 2016. זכו בפרס גלובוס הזהב והאוסקר לשיר המקורי הטוב ביותר על כתיבת השיר City of Stars, יחד עם מלחין השיר ג'סטין הורוויץ.
בשנת 2017 כתבו את השירים בסרט המוזיקלי האמן הגדול מכולם. פסקול הסרט זכה להצלחה גדולה והגיע לראש מצעד האלבומים של בילבורד. השיר This is Me מתוך הסרט זכה בפרס גלובוס הזהב והיה מועמד לפרס האוסקר לשיר המקורי הטוב ביותר.
הצמד עתיד לרשום שירים חדשים לסרט "שלגיה", המשמש כעיבוד לייב אקשן לסרט ההנפשה "שלגיה ושבעת הגמדים" של אולפני ההנפשה של וולט דיסני.
ביאורים

↑  באנגלית: Benj Pasek, Justin Paul
| --- | --- |
בקרת זהויות :  MusicBrainz: 9f696af0-7f9d-4e8e-9111-2f768df842f1 
ערך זה הוא קצרמרבנושא אישים. אתם מוזמנים לתרום לוויקיפדיה ו.
עמותת יוצאים לשינוי

| --- | --- |

 מדינה:  ישראל
 מטה הארגון:  תל אביב-יפו 
 יושב ראש:  שמוליק הס
 מנכ"ל:  נדב רוזנבלט
 תקופת הפעילות:  2012–הווה (כ־12 שנים) 
 leshinuy.org
 
עמותת יוצאים לשינוי היא עמותה הפועלת בישראל מאז 2012 למען אוכלוסיית היוצאים מהחברה החרדית. פעילות העמותה מתמקדת בשינוי היחס של מדינת ישראל כלפי אוכלוסייה זו ובתמיכה ביוצאים עצמם, בנושאים מרכזיים כמו שירות צבאי, השכלה תיכונית ואקדמית, תעסוקה מיטבית והתערות בחברה.
מנכ"ל העמותה הוא נדב רוזנבלט, יו"ר העמותה הוא שמוליק הס.
על פי אתר גיידסטאר ישראל, נכון ל-2022 לעמותה 48 עובדים ו-139 מתנדבים.
העמותה מנהלת שלושה מרכזים, בתל אביב, ירושלים, וחיפה.
הקמת העמותה

העמותה הוקמה בשנת 2012, תחילה בשם "יוצאים לשינוי מדיניות" ובהמשך שונה שמה ל"יוצאים לשינוי". היא הוקמה על ידי מספר יוצאים מהחברה החרדית, שעברו את תהליך השלמת הפערים שנוצרו בהשכלתם בעקבות אי למידת לימודי ליבה, וההשתלבות בשוק העבודה. אלו החלו לפעול מתוך הבנה שהמדינה עוזרת ומתקצבת חרדים המעוניינים להשתלב בחברה אך אינה מתקצבת את מי שהחליטו לצאת מהחברה החרדית וזקוקים לעזרה על מנת להשתלב בתרבות החילונית או הדתית ולצמצם פערים בעקבות לימוד במוסדות חרדיים. מטרת העמותה היא לסייע ליוצאות וליוצאים מהחברה החרדית בהבטחת זכויותיהם, במיצוי זכויותיהם, בגישור על פערי ההשכלה שנוצרו עקב אי לימודי ליבה ובהשתלבות בחברה החילונית בצבא, באוניברסיטאות ובשוק העבודה.
העמותה פועלת בשני מישורים מרכזיים: הראשון, בפעילות לשינוי מדיניות מול גופי ממשל ומוסדות רשמיים (באקדמיה, בתעסוקה ובצבא), על ידי קידום מדיניות תומכת והשוואת זכויות עבור יוצאי המגזר החרדי, ביצוע ועידוד מחקר, והעלאת מודעות לתופעה דרך אמצעי התקשורת. והשני בסיוע פרטני ליוצאות והיוצאים מהחברה החרדית באמצעות מרכזי הכוון וקהילה בהם מתקיימות פעילויות קהילתיות שונות כגון קורסים לימודיים, סדנאות ואירועי תרבות וקהילה, הפעלת שירותי הכוון בתחום ההשכלה, התעסוקה ומיצוי זכויות.
הקמת העמותה > פעילות לשינוי מדיניות

השוואת תנאי השירות בצה"ל בין חרדים לשעבר לחרדים
שילוב יוצאי החינוך החרדי בתוכנית הסיוע לסטודנטים חרדים של המל"ג
פתיחת מענים תעסוקתיים לאוכלוסייה במשרד העבודה, הרווחה והשירותים החברתיים
הקמת העמותה > סיוע פרטני

תוכנית יוצאים ללמוד: תוכנית המחברת בין מורים במגוון מקצועות ליוצאות ויוצאי החברה החרדית אשר לא למדו לימודי ליבה, ובכך מגשרת על הפערים הלימודיים.
תוכנית מנטורינג: תוכנית המחברת בין יוצאים ויוצאות בשלבים שונים של תהליך היציאה, לבין מנטורים מתנדבים בעלי ניסיון חיים אישי ומקצועי. באמצעות קשר אישי תומכים הוותיקים ביוצאים החדשים במגוון תחומי חיים.
תוכנית הכוון: תוכנית ליווי פרטני ליוצאות ויוצאים מהחברה החרדית העומדים בפני צמתים ודילמות בשלבים שונים של החיים, כדוגמת שירות צבאי/לאומי, בחירת מסלול לימודים אקדמיים/מקצועיים, השלמת השכלה ואיתור עבודה, ומעוניינים לקבל הכוון או ייעוץ קצר טווח.
פעילות העמותה

ב-2015 הובילה העמותה תביעת נזיקין בסך 4 מיליון שקלים של 52 יוצאים, בוגרי מוסדות הלימוד החרדיים, נגד המדינה, משרד הביטחון, משרד החינוך ומשרד הכלכלה על העובדה שלא לימדו אותם לימודי ליבה בצעירותם, וכעת מפלים אותם ולא מסייעים להם להשלים את הפער. בעקבת התביעה איימה המדינה כי אם תתקבל התביעה היא תתבע את הורי התובעים וכ-90 ישיבות ובתי ספר חרדיים שבהם למדו היוצאים. ב-2017 בית המשפט המחוזי פסל את מרבית התובעים, בטענה שמפאת גילם, תביעתם כבר התיישנה ובנוסף, השית הוצאות משפט גבוהות על התובעים. בית המשפט הותיר מקום להגשת תביעה חדשה, בידי יוצאים צעירים יותר, אבל הדבר לא נעשה.
ב-2017 הוקם בירושלים הסניף הראשון של עמותת יוצאים לשינוי, בשם "הסלון הירושלמי", במטרה להוות בית ליוצאות ויוצאים שעמלים כדי להגשים את חלומותיהם. בשעות היום הסלון משמש כאופן ספייס לסטודנטיות, לעצמאים וגם לחיילים עם זמן פנוי, נוצרים בו חיבורים, נרקמים בו שיתופי פעולה מקצועיים וקשרי חברות. בנוסף מתקיימים במקום פגישות ייעוץ והכוון במגוון תחומים.
ב-2018 לאחר מאמצים של שנים ובעבודה מול גורמים בכירים באכ"א, החליט צה"ל לאפשר סיוע בהשלמת בגרויות ולימודי מקצוע לכלל בוגרי מוסדות החינוך החרדיים, ביניהם גם יוצאים המשרתים בצבא, ולא רק לחרדים המשרתים בגדודים החרדים נצח יהודה ושח"ר.
בנוסף, ב-2018 הובילה עמותת יוצאים לשינוי שדולה בכנסת למען יוצאי החברה החרדית בראשות חברות הכנסת קארין אלהרר ומיכל רוזין. מטרת השדולה הייתה לעסוק בפערים הקיימים בקרב מי שגדלו בחברה החרדית ובחרו לצאת ממנה ולהשתלב בחברה הכללית.
ב-2019 החל משרד העבודה והרווחה בשיתוף עם עמותת "יוצאים לשינוי" לתקצב שני מרכזים קהילתיים ליוצאים, אחד המרכזים הוקם בתל אביב והשני שכבר היה קיים בירושלים. מטרת המרכזים היא לספק ליוצאים בית להתפתחות וצמיחה, לנטוורקינג ולבניית קהילה.
ב-2022 לאחר עבודה ממושכת מול צה”ל, צה"ל מפרסם מדיניות מקיפה אשר משווה את תנאי השירות של כלל בוגרי מוסדות החינוך החרדיים, ביניהם גם יוצאים המשרתים בצבא, לתנאי השירות של חרדים המשרתים בגדודים החרדים.
ב-2022 פתחה הקימה העמותה קהילות אזוריות נוספות בחיפה, הגליל והדרום.
ב-2023 בעקבות טבח שבעה באוקטובר ומלחמת חרבות ברזל שפרצה בעקבותיה, פתחה העמותה במאבק לאפשר לכל יוצא ויוצאת לבחור בעודם בחיים את אופי ההלוויה והקבורה במקרי אסון. לפי עמותת יוצאים לשינוי נרצחו בטבח ונהרגו במסגרת שירותם הצבאי 15 יוצאים ויוצאות מהחברה החרדית. חלק מחיילי צה"ל שהיו זכאים לקבורה צבאית נקברו בקבורה חרדית בגלל החלטת משפחתם.[דרושה הבהרה]
ב-2023 ערכה העמותה את כנס "נפגשים לשם שינוי" בבית מזי"א בירושלים. הכנס כלל משפחות חרדיות וילדיהן שיצאו מהחברה החרדית. במהלך הכנס הם השתתפו בפאנל עם הורים חרדים וילדיהם שיצאו מהחברה החרדית, בהשתתפות רבנים חרדים, לצד פעילויות נוספות והצגת יחיד של אם חרדית שביתה איננה חרדית עוד.
העמותה יזמה את "יום הבחירה של היוצאים והיוצאות מהחברה החרדית" וקבעה אותו ל-27 באוקטובר, כנס שנתי מקצועי העוסק בשילוב היוצאות והיוצאים בחברה הישראלית וכן את "אות יוצאים לשינוי" המוענק ליוצאות ויוצאים שהטביעו את חותמם ופעלו למען חברה מתוקנת וטובה יותר.
הוקרה

ב-2022 קיבלה העמותה את אות הנשיא להתנדבות. מי שקיבל את האות מידי נשיא המדינה יצחק הרצוג, היה ישי סאייג. סאייג למד במוסדות לימוד חרדיים ובישיבת מיר, ובגיל 17 יצא מהחברה החרדית ושירת שירות צבאי מלא. לאחר שחרורו נאלץ ללמוד לבגרויות, בהן נבחן מספר פעמים עד שהתקבל ללימודים באוניברסיטת רייכמן. במהלך לימודיו לבגרויות ולבחינה הפסיכומטרית הוא השתתף בתוכנית "יוצאים ללמוד" של עמותת יוצאים לשינוי, שם הוצמדו לו מורים פרטיים מתנדבים. בהמשך החל ללמד יוצאים בעצמו במסגרת התוכנית ולעזור להם להשתלב בחברה.